paragraph_text: Palača Justus Lipsius nalazi se u tzv. Europskoj četvrti u Bruxellesu u Belgiji. Bila je sjedište Vijeća Europske unije od 1995. godine, a de facto i sjedište Europskog vijeća od 2002. godine (de jure od 2004. godine), sve do preseljenja u susjednu novoizgrađenu palaču Europa početkom 2017.<ref> Ova palača bruto površine 227 278 m <sup>2</sup>, još je uvijek u uporabi kao pomoćna zgrada za obje institucije sa svojim dodatnim prostorijama za sastanke, uredskim prostorima i prostorijama za tisak. Čini je 17 konferencijskih sala s najmanje 10 prevoditeljskih kabina, 5 pomoćnih soba za sastanke i 2 sobe za službene domjenke. Zgrada ima 40.048 m <sup>2</sup> rezerviranog uredskog prostora za zajedničko Glavno tajništvo obje institucije. Na raspolaganju je također i tiskovni centar, koji se tijekom summita može proširiti za dodatnih 600 mjesta u atriju palače.<ref> Palača Justus Lipsius povezana je s glavnom palačom Europa putem dva zračna mosta zatvorena staklom i jednog uslužnog tunela.